जिलाधिकारी नितिन सिंह भदौरिया ने जनपद में चलाये जा रहे रूपांतरण कार्यक्रम की समीक्षा के दौरान शिक्षा विभाग के अधिकारियों को निर्देश दिये कि इस योजनान्तर्गत समस्त ब्लाॅकों के विद्यालयों को चक्रानुसार आच्छादित किया जाय। उन्होंने निर्देश दिये कि रूपांतरण कार्यक्रम के अन्तर्गत स्थानीय स्तर पर कृषि, पशुपालन, वृक्षारोपण, फुलवारी आदि के क्षेत्र में विशेष उपलब्ध जानकारी रखने वाले स्थानीय कृषक/पशुपालकों को कार्यक्रम में बुलाया जाय साथ ही बच्चों को वृक्षारोपण के बारे में बताया जाय। विद्यालयों में वैस्ट मेटरियल हेतु पृथक-पृथक गडढे बनाकर उसमें वेस्ट मेटरियल को डालने के लिए प्रेरित किया जाय। अभिभावक संघ की बैठक बुलाकर विकास खण्ड स्तर पर अच्छे कार्य करने वालो को सम्मानित किया जाय। इसके अलावा विद्यालयों में सौन्दर्यकरण, स्वच्छता पर ध्यान देने के लिए भी जागरूक किया जाय साथ ही उन्हें व्यक्तिगत स्वच्छता के बारे में बताया जाय। छात्र-छात्राओं में मेरी रसोई मेरा भोजन के बारे में भी बताया जाय।